Up-71/00
Natisni
Opravilna št.:
Up-71/00
Datum odločitve:
11. 9. 2000
ECLI:
ECLI:SI:USRS:2000:Up.71.00
Akt:
Ustavna pritožba A. A. zoper odločbo Ministrstva za finance, Davčne uprave Republike Slovenije, Glavnega urada, št. 416- 5683/98 z dne 22. 12. 1999 in zoper sodbo Okrožnega sodišča v Celju št. I Pg 4/98 z dne 9. 12. 1999
Izrek:
Ustavna pritožba A. A. zoper odločbo Ministrstva za finance, Davčne uprave Republike Slovenije, Glavnega urada, št. 416- 5683/98 z dne 22. 12. 1999 in zoper sodbo Okrožnega sodišča v Celju št. I Pg 4/98 z dne 9. 12. 1999 se zavrže.
Evidenčni stavek:
Glede na to, da je iz listin, ki jih je pritožnik priložil ustavni pritožbi, razvidno, da so v teku postopki na podlagi vloženih rednih pravnih sredstev, pogoj izčrpanosti pravnih sredstev za vložitev ustavne pritožbe ni izpolnjen. Ustavno sodišče je zato ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 53., 2. odst. 54., 2. al. 1. odst. 55. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. Up-261/98 z dne 13. 1. 2000, Uradni list RS, št. 6/2000.
Vrsta zadeve:
ustavna pritožba
Vrsta akta:
drugi akti
Datum vloge:
2. 3. 2000
Vrsta odločitve:
sklep
Vrsta rešitve:
zavrženje
Dokument:
US20325
Up-71/00 - 5
11. 9. 2000
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 11. septembra 2000
s k l e n i l o :
Ustavna pritožba A. A. zoper odločbo Ministrstva za finance, Davčne uprave Republike Slovenije, Glavnega urada, št. 416- 5683/98 z dne 22. 12. 1999 in zoper sodbo Okrožnega sodišča v Celju št. I Pg 4/98 z dne 9. 12. 1999 se zavrže.
O b r a z l o ž i t e v
1. Ustavno sodišče je pritožnikovo vlogo, v kateri je navedel, da mu je kršena njegova pravica do dela (49. člen Ustave), kar naj bi bilo razvidno iz priložene tožbe, vložene na Upravno sodišče, štelo za ustavno pritožbo.
2. Ker vloge zaradi njene pomanjkljivosti ni bilo mogoče preizkusiti, je bil pritožnik na podlagi drugega odstavka 54. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) pozvan, naj pritožbo dopolni tako, da bo iz nje razvidno, kateri posamični akt izpodbija, dejstva, ki utemeljujejo pritožbo ter domnevno kršene človekove pravice in temeljne svoboščine (53. člen ZUstS). Izkaže pa naj tudi izčrpanost pravnih sredstev (51. člen ZUstS).
3. Pritožnik je v dopolnitvi navedel, da izpodbija tudi sodbo celjskega okrožnega sodišča, ter predložil kopije listin, iz katerih sta razvidna oba izpodbijana akta ter zoper njiju vloženi pravni sredstvi; tožba v upravnem sporu oziroma pritožba v sodnem postopku. Glede na to, da je iz predloženih listin razvidno, da so v teku postopki na podlagi vloženih rednih pravnih sredstev, pogoj za vložitev ustavne pritožbe iz prvega odstavka 51. člena ZUstS zoper nobenega izmed izpodbijanih aktov ni izpolnjen. Po stališču Ustavnega sodišča (sklep št. Up-261/98 z dne 13. 1. 2000, Uradni list RS, št. 6/2000) namreč upravnega spora, glede na določbe Zakona o upravnem sporu (Uradni list RS, št. 50/97 in nasl. - ZUS), ni mogoče šteti za izredno pravno sredstvo v smislu 51. člena ZUstS. To pomeni, da na podlagi drugega odstavka 51. člena ZUstS ni mogoče vložiti ustavne pritožbe pred izčrpanjem upravnega spora. Ustavno sodišče je zato ustavno pritožbo zavrglo.
4. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata
Milojka Modrijan